CELEX: 42013X0327(02)
Language: fi
Date: 2013-03-27 00:00:00
Title: Vuoden 2013 muutokset Yhdistyneiden kansakuntien Euroopan talouskomission (UNECE) sääntöön nro 58 – Yhdenmukaiset vaatimukset, jotka koskevat I taka-alleajosuojia – II ajoneuvoja hyväksytyn taka-alleajosuojan asentamisen osalta – III ajoneuvoja niiden taka-alleajosuojauksen osalta

27.3.2013   
            
            
               FI
            
            
               Euroopan unionin virallinen lehti
            
            
               L 89/34
            
         Vain alkuperäiset UNECE:n tekstit ovat kansainvälisen julkisoikeuden mukaan sitovia. Tämän säännön asema ja voimaantulopäivä on hyvä tarkastaa UNECE:n asiakirjan TRANS/WP.29/343 viimeisimmästä versiosta. Asiakirja saatavana osoitteessa:
   http://www.unece.org/trans/main/wp29/wp29wgs/wp29gen/wp29fdocstts.html
   Vuoden 2013 muutokset Yhdistyneiden kansakuntien Euroopan talouskomission (UNECE) sääntöön nro 58 – Yhdenmukaiset vaatimukset, jotka koskevat
   
               I
            
            
               taka-alleajosuojia
            
         
               II
            
            
               ajoneuvoja hyväksytyn taka-alleajosuojan asentamisen osalta
            
         
               III
            
            
               ajoneuvoja niiden taka-alleajosuojauksen osalta
            
         Muutokset sääntöön nro 58, julkaistu EUVL:ssä L 232, 30.8.2008
   
   Sisältää seuraavat:
   
                
            
            
               Muutossarjan 02 täydennys 1 – Voimaantulopäivä: 26. heinäkuuta 2012
            
         
                
            
            
               Säännön tarkistuksen 2 muutoksen 1 oikaisu 1 – Voimaantulopäivä: 26. heinäkuuta 2012
            
         
                
            
            
               Muutossarjan 02 täydennys 2 – Voimaantulopäivä: 18. marraskuuta 2012
            
         
                
            
            
               Muutossarjan 02 täydennys 3 – Voimaantulopäivä: 15. heinäkuuta 2013
            
         
      Muutokset säännön varsinaiseen osaan
   
   Muutetaan kohta 1.1.1 seuraavasti:
   
               ”1.1.1
            
            
               I OSA: M-, N- ja O-luokan ajoneuvoihin (1) asennettaviksi tarkoitettuihin taka-alleajosuojiin”.
            
         Muutetaan kohta 1.1.2 seuraavasti:
   
               ”1.1.2
            
            
               II OSA: tämän säännön I osan mukaisesti tyyppihyväksyttyjen taka-alleajosuojien asentamiseen M- N- ja O-luokan ajoneuvoihin (1)”.
            
         Muutetaan kohta 1.1.3 seuraavasti:
   
               ”1.1.3
            
            
               III OSA: M-, N- ja O-luokan ajoneuvoihin (1), jotka on varustettu taka-alleajosuojalla, jota ei ole erikseen hyväksytty tämän säännön I osan mukaisesti, tai jotka on suunniteltu ja/tai varustettu niin, että niiden osien voidaan katsoa täyttävän taka-alleajosuojan tehtävän kokonaan tai osittain.”
            
         Lisätään uusi kohta 1.1.4 (mukaan luettuna alaviite (1)) seuraavasti:
   
               ”1.1.4
            
            
               M1-, M2-, M3-, N1-, O1- ja O2-luokan ajoneuvoihin (1) taka-alleajosuojauksen osalta.”
            
         Muutetaan alaviite 1 seuraavasti:
   
      
                  ”(1)
               
               
                  Sellaisina kuin ne määritellään ajoneuvojen rakennetta koskevan konsolidoidun päätöslauselman (R.E.3) (asiakirja TRANS/WP.29/78/Rev.2) kohdassa 2.”
               
            
   Muutetaan kohdan 2 otsikko seuraavasti:
   
      ”2.   YLEISET VAATIMUKSET”
   
   Lisätään uudet kohdat 2.1–2.3 (alaviite (1) säilyy muuttumattomana) seuraavasti:
   
               ”2.1
            
            
               Kaikki ajoneuvot on rakennettava ja/tai varustettava siten, että ne tarjoavat koko leveydeltään tehokkaan alleajosuojan tämän säännön kohdassa 1 tarkoitetuille ajoneuvoille takaa tapahtuvassa törmäyksessä M1- ja N1-luokan ajoneuvojen kanssa. (1)
            
         
               2.2
            
            
               Ajoneuvo on testattava liitteen 5 kohdassa 2 vahvistetuissa olosuhteissa.
            
         
               2.3
            
            
               M1-, M2-, M3-, N1-, O1- tai O2-luokan ajoneuvon on katsottava täyttävän edellä vahvistetun vaatimuksen seuraavissa tapauksissa:
               
                           a)
                        
                        
                           Ajoneuvo täyttää samat II tai III osassa vahvistetut vaatimukset.
                        
                     
                           b)
                        
                        
                           Kuormaamattoman ajoneuvon takaosan maavara on enintään 550 mm mitattuna leveydeltä, joka on enintään 100 mm lyhyempi kuin taka-akselin leveys kummallakin puolella (lukuun ottamatta renkaiden pullistumia lähellä tien pintaa).
                        
                     
                           c)
                        
                        
                           Kun kyse on O1- ja O2-luokan ajoneuvoista, joiden renkaat ulottuvat yli puolelta leveydeltään korin ulkopuolelle (lukuun ottamatta roiskesuojia) tai alustan ulkopuolelle, jos ajoneuvossa ei ole koria, kuormaamattoman ajoneuvon takaosan maavara on enintään 550 mm mitattuna leveydeltä, joka on vähintään renkaiden sisimpien pisteiden välinen etäisyys vähennettynä 100 mm:llä (lukuun ottamatta renkaiden pullistumia lähellä tien pintaa) kummallakin puolella.
                        
                     Jos taka-akseleita on enemmän kuin yksi, huomioon otetaan levein akseli.
               Kohdan 2.3 alakohtien b ja c vaatimusten on täytyttävä vähintään suoralla,
               
                           a)
                        
                        
                           jonka etäisyys on enintään 450 mm ajoneuvon perän uloimmasta pisteestä ja
                        
                     
                           b)
                        
                        
                           jossa voi olla katkoksia, joiden pituus on yhteensä enintään 200 mm.”
                        
                     
         Muutetaan kohta 15.1 seuraavasti:
   
               ”15.1
            
            
               Jos tämän säännön mukaisesti hyväksyttäväksi toimitettu ajoneuvo on varustettu hyväksytyllä taka-alleajosuojalla ja vastaa kohdan 16 vaatimuksia ja on testattu kohdassa 2.2 asetettujen vaatimusten mukaisesti, on kyseiselle ajoneuvotyypille annettava tyyppihyväksyntä.”
            
         Muutetaan kohta 16.2 seuraavasti:
   
               ”16.2
            
            
               Taka-alleajosuojan leveys ei saa missään kohdassa ylittää taka-akselin leveyttä mitattuna pyörien uloimmista pisteistä ottamatta huomioon renkaiden pullistumista lähellä maata. Suoja ei myöskään saa olla kummallakaan puolella yli 100 mm:ä akselia lyhyempi. Jos suoja sisältyy tai kuuluu ajoneuvon korirakenteeseen, joka ulottuu taka-akselin leveyden yli, ei sovelleta vaatimusta, jonka mukaan taka-alleajosuoja ei saa olla taka-akselia leveämpi. Kun kyse on O1- ja O2-luokan ajoneuvoista, joiden renkaat ulottuvat yli puolelta leveydeltään korin ulkopuolelle (lukuun ottamatta roiskesuojia) tai alustan ulkopuolelle, jos ajoneuvossa ei ole koria, taka-alleajosuojan on oltava leveydeltään vähintään renkaiden sisimpien pisteiden välinen etäisyys vähennettynä 100 mm:llä (lukuun ottamatta renkaiden pullistumia lähellä tien pintaa) kummallakin puolella. Jos taka-akseleita on enemmän kuin yksi, huomioon otetaan levein akseli. Kohdissa 3.1.2 ja 3.1.3 esitettyjen vaatimusten lisäksi on todennettava ja kirjattava tyyppihyväksyntäilmoitukseen (liite 1, kohta 7) niiden pisteiden, joihin testivoimat kohdistetaan, etäisyys takapyörien ulkosyrjistä.”
            
         Muutetaan kohta 24.1 seuraavasti:
   
               ”24.1
            
            
               Jos tämän säännön mukaisesti hyväksyttäväksi toimitettu ajoneuvo on varustettu hyväksytyllä taka-alleajosuojalla ja vastaa kohdan 2.3 b- tai c-alakohdan tai kohdan 25 vaatimuksia ja on testattu kohdassa 2.2 asetettujen vaatimusten mukaisesti, on kyseiselle ajoneuvotyypille annettava tyyppihyväksyntä.”
            
         Muutetaan kohta 25.3 seuraavasti:
   
               ”25.3
            
            
               Taka-alleajosuojauksen leveys ei saa missään kohdassa ylittää taka-akselin leveyttä mitattuna pyörien uloimmista pisteistä ottamatta huomioon renkaiden pullistumista lähellä maata. Suojaus ei myöskään saa olla kummallakaan puolella yli 100 mm:ä akselia lyhyempi. Jos laite sisältyy tai kuuluu ajoneuvon korirakenteeseen, joka ulottuu taka-akselin leveyden yli, ei sovelleta vaatimusta, jonka mukaan taka-alleajosuojaus ei saa olla taka-akselia leveämpi. Kun kyse on O1- ja O2-luokan ajoneuvoista, joiden renkaat ulottuvat yli puolelta leveydeltään korin ulkopuolelle (lukuun ottamatta roiskesuojia) tai alustan ulkopuolelle, jos ajoneuvossa ei ole koria, taka-alleajosuojan on oltava leveydeltään vähintään renkaiden sisimpien pisteiden välinen etäisyys vähennettynä 100 mm:llä (lukuun ottamatta renkaiden pullistumia lähellä tien pintaa) kummallakin puolella. Jos taka-akseleita on enemmän kuin yksi, huomioon otetaan levein akseli. Kohdissa 3.1.2 ja 3.1.3 esitettyjen vaatimusten lisäksi on todennettava ja kirjattava tyyppihyväksyntäilmoitukseen (liite 1, kohta 7) niiden pisteiden, joihin testivoimat kohdistetaan, etäisyys takapyörien ulkosyrjistä.”
            
         Muutetaan kohta 31.3 seuraavasti:
   
               ”31.3
            
            
               18 kuukauden kuluttua tämän säännön voimaantulopäivästä, sellaisena kuin sääntö on muutettuna muutossarjalla 02, tätä sääntöä soveltavat sopimuspuolet
               
                           a)
                        
                        
                           voivat evätä hyväksynnän osatyypeiltä tai erillisiltä teknisiltä yksiköiltä, jotka eivät noudata tämän säännön I osan vaatimuksia, sellaisena kuin sääntö on muutettuna muutossarjalla 02;
                        
                     
                           b)
                        
                        
                           saavat myöntää hyväksynnän ainoastaan, mikäli hyväksyttävä osatyyppi tai erillinen tekninen yksikkö noudattaa tämän säännön I osan vaatimuksia, sellaisena kuin sääntö on muutettuna muutossarjalla 02;
                        
                     
                           c)
                        
                        
                           voivat kieltää sellaisen osan tai erillisen teknisen yksikön asentaminen ajoneuvoon, joka ei noudata tämän säännön I ja II osan vaatimuksia, sellaisena kuin sääntö on muutettuna muutossarjalla 02.”
                        
                     
         Muutetaan kohta 31.5 seuraavasti:
   
               ”31.5
            
            
               48 kuukauden kuluttua tämän säännön voimaantulopäivästä, sellaisena kuin sääntö on muutettuna muutossarjalla 02, tätä sääntöä soveltavat sopimuspuolet
               
                           a)
                        
                        
                           saavat myöntää hyväksynnän ainoastaan, jos hyväksyttävä ajoneuvotyyppi täyttää tämän säännön kohdan 2.3 b tai c alakohdan tai III osan vaatimukset, sellaisena kuin sääntö on muutettuna muutossarjalla 02;
                        
                     
                           b)
                        
                        
                           voivat evätä kansallisen tai alueellisen tyyppihyväksynnän ja ajoneuvon ensimmäisen kansallisen tai alueellisen rekisteröinnin (ensimmäinen käyttöönotto), jos ajoneuvo ei täytä tämän säännön kohdan 2.3 b tai calakohdan tai III osan vaatimuksia, sellaisena kuin sääntö on muutettuna muutossarjalla 02.”
                        
                     
         
      Liitteiden muuttaminen
   
   Muutetaan liite 3 seuraavasti:
   ….
   säännön nro 58 kohdan 2.3 b alakohdan / kohdan 2.3 c alakohdan / osan III mukaisesti taka-alleajosuojauksen osalta.
   ….
   Muutetaan liitteen 5 kohta 3.1.2 seuraavasti:
   
               ”3.1.2
            
            
               Tämän liitteen kohdissa 1.1.1 ja 1.1.2 tarkoitetuissa tapauksissa vaakasuuntainen voima (joka on pienempi seuraavista: 50 kN tai 25 % ajoneuvon enimmäismassan tuottamasta voimasta) kohdistetaan peräkkäin kahteen pisteeseen, jotka ovat 300 + 25 mm:n etäisyydellä pitkittäistasoista, jotka sijaitsevat tangentiaalisesti taka-akselilla olevien pyörien ulkosyrjien suhteen, sekä kolmanteen pisteeseen, joka sijaitsee näitä kahta pistettä yhdistävällä linjalla ajoneuvon pystysuuntaisella keskitasolla.”